Cultura programa l'obra de teatre “El desahucio de Bernarda Alba”
16 de febrer 2016

![Imagen 1](/media/fzclis0v/96c_bernaldaal.jpg)

​

La delegació de Cultura de l'Ajuntament de Sagunt programa l'obra de teatre _“El desahucio de Bernarda Alba”._ La representació de la **Companyia Microteatre València**, tindrà lloc divendres que ve, 19 de febrer, a partir de les 20.30 hores, en la Casa Municipal de Cultura.

L'obra explica la història de Bernarda i Adela tancades en un camerino, esperen el moment de ser els qui són en boca d'algun intèrpret. Despertes en una realitat que no els pertany i de la qual intenten evadir-se jugant a ser els qui són, personatges de la casa de Bernarda Alba. Però el joc amaga un intent de protegir-se del seu present, ja ningú posa en escena la seua història: _"Aquesta és la pena de ser un luxe, quan hauríem de ser sustente per a l'ànima”._

  
L'obra està interpretada per José Montesinos i Reyes Ruíz, mentre que el text i la dirección són a càrrec de Manuel Maestro. 

  
**_Microteatre València_**, al marge de la seua faceta com a sala d'exhibició d'espectacles de xicotet format, aposta des de 2014 per crear marques artístiques de companyies i produir obres que s'hagen estrenat com a espectacle de microteatre en les seues sales. Concretament, _“El desahucio de Bernarda Alba”_ és el seu primer projecte de producció.

*   [](http://www.facebook.com/sharer.php?u=https://aytosagunto.es/va/actualitat/cultura-programa-l-obra-de-teatre-el-desahucio-de-bernarda-alba/ "Facebook")
*   [](http://twitter.com/share?url=https://aytosagunto.es/va/actualitat/cultura-programa-l-obra-de-teatre-el-desahucio-de-bernarda-alba/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-programa-l-obra-de-teatre-el-desahucio-de-bernarda-alba/ "Linked In")
*   [](mailto:?body=https://aytosagunto.es/va/actualitat/cultura-programa-l-obra-de-teatre-el-desahucio-de-bernarda-alba/)